CELEX: 31989R2290
Language: el
Date: 1989-07-27 00:00:00
Title: Κανονισμός (ΕΟΚ) αριθ. 2290/89 της Επιτροπής της 27ης Ιουλίου 1989 που τροποποιεί τον κανονισμό (ΕΟΚ) αριθ. 671/89 για τον καθορισμό, για την περίοδο εμπορίας 1988/89, της εκτιμώμενης παραγωγής ελαιολάδου καθώς και του ποσού της κατά μονάδα ενισχύσεως στην παραγωγή που είναι δυνατόν να προκαταβληθεί

Avis juridique important

|

31989R2290

Κανονισμός (ΕΟΚ) αριθ. 2290/89 της Επιτροπής της 27ης Ιουλίου 1989 που τροποποιεί τον κανονισμό (ΕΟΚ) αριθ. 671/89 για τον καθορισμό, για την περίοδο εμπορίας 1988/89, της εκτιμώμενης παραγωγής ελαιολάδου καθώς και του ποσού της κατά μονάδα ενισχύσεως στην παραγωγή που είναι δυνατόν να προκαταβληθεί  

Επίσημη Εφημερίδα αριθ. L 218 της 28/07/1989 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 2290/89 ΤΗΣ ΕΠΙΤΡΟΠΗΣ  της 27ης Ιουλίου 1989  που τροποποιεί τον κανονισμό (ΕΟΚ) αριθ. 671/89 για τον καθορισμό, για την περίοδο εμπορίας 1988/89, της εκτιμώμενης παραγωγής ελαιολάδου καθώς και του ποσού της κατά μονάδα ενισχύσεως στην παραγωγή που είναι δυνατόν να προκαταβληθεί  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί θεσπίσεως κοινής οργανώσεως αγορών στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1225/89 (2),  τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για τη θέσπιση των γενικών κανόνων σχετικά με τη χορήγηση της ενίσχυσης στην παραγωγή ελαιολάδου και της οργανώσεως παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 1226/89 (4), και ιδίως το άρθρο 17α παράγραφος 1,  Εκτιμώντας:  ότι ο κανονισμός (ΕΟΚ) αριθ. 671/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1457/89 (6), καθόρισε, για την περίοδο εμπορίας 1988/89, την εκτιμώμενη παραγωγή ελαιολάδου καθώς και το ποσό της κατά μονάδα ενίσχυσης στην παραγωγή που είναι δυνατόν να προκαταβληθεί· ότι για την πληρωμή αυτής της προκαταβολής πρέπει ακόμα να καθοριστεί η κατ' αποκοπή απόδοση σε ελιές και σε ελαιόλαδο ανά ζώνη παραγωγής· ότι, εάν ληφθούν υπόψη οι τελευταίες διαθέσιμες πληροφορίες για την παραγωγή κατά την περίοδο 1988/89, πρέπει να προσαρμοσθεί το ποσό της κατά μονάδα ενίσχυσης που είναι δυνατόν να προκαταβληθεί για να αποτραπεί κάθε κίνδυνος καταβολής αχρεωστήτου λόγω υπέρβασης της μέγιστης εγγυημένης ποσότητας για την εν λόγω περίοδο· ότι πρέπει συνεπώς να τροποποιηθεί ο κανονισμός (ΕΟΚ) αριθ. 671/89·  ότι η Επιτροπή Διαχείριση Λιπαρών Ουσιών δεν διατύπωσε γνώμη εντός της προθεσμίας που ετέθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 671/89, αντικαθίστανται οι τρεις τελευταίες περιπτώσεις με το ακόλουθο κείμενο:  «- 23,76 Ecu ανά 100 χιλιόγραμμα για την Ισπανία,  - 18,46 Ecu ανά 100 χιλιόγραμμα για την Πορτογαλία,  - 63,05 Ecu ανά 100 χιλιόγραμμα για τα υπόλοιπα κράτη μέλη.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 128 της 11. 5. 1989, σ. 15.  (3) ΕΕ αριθ. L 208 της 3. 8. 1984, σ. 3.  (4) ΕΕ αριθ. L 128 της 11. 5. 1989, σ. 17.  (5) ΕΕ αριθ. L 73 της 17. 3. 1989, σ. 8.  (6) ΕΕ αριθ. L 144 της 27. 5. 1989, σ. 27.